Ρουμπέν Περπεριάν

Ο Ρουμπέν Περπεριάν ήταν Κύπριος με αρμενική καταγωγή ποδοσφαιριστής και προπονητής ποδοσφαίρου. 

Γεννήθηκε στην Ταρσό της Μικράς Ασίας, το 1916. Μετά την μικρασιατική καταστροφή βρέθηκε πρόσφυγας στη Λάρνακα, σε ηλικία πέντε ετών. Ο πατέρας του ήταν αξιωματικός του γαλλικού στρατού. Φοίτησε στην Αμερικανική Ακαδημία Λάρνακας, όπου σε ηλικία 15 ετών άρχισε να ασχολείται με τον αθλητισμό και το ποδόσφαιρο. 

Άρχισε την ποδοσφαιρική του καριέρα στην ομάδα της Αμερικανικής Ακαδημίας Λάρνακας. Συνέχισε στον Γυμναστικό Σύλλογο Ζήνων και αργότερα στον Αθλητικό Μουσικό Σύλλογο Λάρνακας (ΑΜΟΛ), στον Πεζοπορικό Λάρνακας, στην ΕΠΑ Λάρνακας και στην Αλκή Λάρνακας (της οποίας ήταν και ιδρυτικό μέλος). Σταμάτησε το ποδόσφαιρο σε ηλικία 48 ετών. Επιπλέον, είχε αγωνιστεί και στην αρμενική Καϊτζάκ (1930-31). Με την ΕΠΑ κατέκτησε 2 πρωταθλήματα και 2 κύπελλα Κύπρου (1944-45, 1945-46).

Στη συνέχεια, με δική του πρωτοβουλία ιδρύθηκε ο Σύνδεσμος Διαιτητών Κύπρου. Ακολούθως, διετέλεσε προπονητής σε πολλές ομάδες της Λάρνακας και της Αμμοχώστου (π.χ. Νέα Σαλαμίνα, ΑΣΙΛ). Επίσης, ήταν και διαιτητής ποδοσφαίρου.

Παραπομπές

Πηγές

Βιβλιογραφία 

Κύπριοι ποδοσφαιριστές
Μέσοι ποδοσφαιριστές
Κύπριοι προπονητές ποδοσφαίρου
Προπονητές ποδοσφαίρου Νέας Σαλαμίνας
Προπονητές ποδοσφαίρου ΑΣΙΛ Λύσης
Ποδοσφαιριστές ΕΠΑ Λάρνακας
Ποδοσφαιριστές Πεζοπορικού Λάρνακας
Ποδοσφαιριστές Αλκής Λάρνακας
Αρμένιοι της Κύπρου